নতুন বছরের শুরুতেই দুঃসংবাদ! বেড়ে গেল এলপিজি সিলিন্ডারের দাম

ওয়েবডেস্ক- নতুন বছরের শুরুতেই উদ্বেগ বাড়িয়ে দিল কেন্দ্র সরকার (Central Government)। বাড়ল বাণিজ্যিক গ্যাসের (LPG cylinder) দাম! বৃহস্পতিবার থেকে ১৯ কেজি সিলিন্ডারের গ্যাসের দাম বাড়ছে ১১১ টাকা করে।  ২০২৬-এর (2026)  শুরুতেই একধাক্কায় বেশ অনেকটাই দাম বাড়ল। তেল সংস্থাগুলি জানিয়েছে, বৃহস্পতিবার থেকে বাড়ছে ১৯ কেজি সিলিন্ডারের দাম। চাপে পড়বে গাড়ির মালিক সহ রেস্তোরাঁর মালিকদের।

বিশ্ববাজারের সঙ্গে সামঞ্জস্য রেখে প্রত্যেক মাসেই নতুন করে বাণিজ্যিক গ্যাসের দাম নির্ধারণ করা হয়ে থাকে। সেই মতোই বছরের প্রথম দিন নতুন করে দাম বাড়ানো হল। মেট্রো সিটিগুলিতে দাম বেড়েছে। ১৯ কেজি সিলিন্ডার প্রতি বাণিজ্যিক গ্যাসের দাম ১৬৮৪ টাকা থেকে বেড়ে দাঁড়াল ১৭৯৫ টাকা। দিল্লিতে আগে ছিল ১৫৮০.৫০ টাকা,  বেড়ে হল ১৬৯১.৫০ টাকা। মুম্বইয়ে বাণিজ্যিক গ্যাসের সিলিন্ডারের নতুন দাম ১৬৪২.৫০ টাকা। চেন্নাইয়ে বাণিজ্যিক গ্যাসের নতুন দাম হল ১৭৩৯.৫০ পয়সা। তবে গৃহস্থালিতে ব্যবহৃত গ্যাসের দাম অপরিবর্তিতই থাকছে।

২০২৫ সালের ডিসেম্বরে ১৯ কেজি-র এলপিজি-র দাম কমে সিলিন্ডার প্রতি ১০ টাকা। নভেম্বরে দাম কমেছিল ৫ টাকা। অক্টোবর মাসে প্রতি সিলিন্ডারের দাম বেড়েছিল ১৫.৫০ টাকা। সেপ্টেম্বর মাসে বাণিজ্যিক এলপিজি-র প্রতি সিলিন্ডারের দাম কমেছিল ৫১.৫০ টাকা। অগস্ট মাসে কমার্শিয়াল এলপিজি-র দাম কমেছিল ৩৩.৫০ টাকা।

আরও পড়ুন- ‘বাজে প্রশ্ন করবেন না’ সাংবাদিকের প্রশ্নে মেজাজ হারালেন মন্ত্রী কৈলাস বিজয়বর্গীয়

কমার্শিয়াল এলপিজি-র দামে পরিবর্তন এলেও গৃহস্থালির এলপিজি গ্যাসের দামের কোনও পরিবর্তন হয়নি। চলতি বছরের এপ্রিল মাসে ১৪.২ কেজির ডোমেস্টিক রান্নার গ্যাসের দামে শেষবার বদল হয়েছিল। তখন থেকেই কলকাতায় ডোমেস্টিক এলজিপি-র প্রতি সিলিন্ডারের দাম ৮৭৯ টাকা।

The post নতুন বছরের শুরুতেই দুঃসংবাদ! বেড়ে গেল এলপিজি সিলিন্ডারের দাম first appeared on KolkataTV.